Proizvodi i usluge u 2012. godini (Prikupljanje i analiza podataka)

EUROPSKI OPSERVATORIJ ZA RIZIKE: PREDVIĐANJE PROMJENA 1. poseban cilj: osiguravanje osnove postavljanja prioriteta za istraživanje sigurnosti i zdravlja na radu putem određivanja i praćenja trendova te predviđanja novih rizika i onih koji nastaju, u vezi sa sigurnosti i zdravljem na radu (OSH-om), provođenjem velikog istraživanja predviđanja Dovršen je Projekt „Foresight”, kojim se predviđaju dugoročni rizici povezani s brzorastućim područjem „zelenih” poslova. Projekt je dovršen političkom radionicom s ciljem testiranja i spajanja nekoliko razvijenih scenarija te utvrđivanja načina pomoću kojeg su scenariji mogli dovesti do nekoliko mogućnosti rješavanja problema koji su prouzročili projekti. Objavljeno je izvješće kojim se naglašavaju nedostatci u našem poznavanju potencijalnih rizika povezanih s rukovanjem nanomaterijalima, zajedno s bazom podataka dobre prakse u upravljanju proizvedenim nanomaterijalima, kao i s naglašavanjem takvih inicijativa koje služe za obavještavanje o rizicima proizvedenih nanomaterijala. 2. poseban cilj: doprinos usmjerenijem istraživanju i nastojanjima u sprečavanju putem pregleda i analize istraživanja o faktorima rizika i posljedica na zdravlje Zajednička internetska stranica OSHwiki dodatno je razvijena s dodatkom „seed artikala” u pripremi za prijevremeno pokretanje u 2013. godini te cjelovito pokretanje u 2014. godini. OSHwiki će ovlaštenim korisnicima omogućiti dodavanje i izmjenjivanje podataka koje će učiniti dostupnima te će pokrivati važne teme kojima se bavi mnogo organizacija OSH-a diljem svijeta. 3. poseban cilj: podupiranje postavljanja prioriteta za istraživanja i djelovanja OSH-a putem osiguravanja pregleda sigurnosti i zdravlja na radu u Europi, na temelju povijesnih i trenutnih podataka Dovršen je projekt gospodarskih poticaja Agencije, ispitane su mjere koje su europske države poduzele kako bi potaknule dobro izvođenje OSH-a, na primjer niže premije osiguranja u slučaju nesreće ili poreznih stopa, povoljniji krediti poput manjih kamata i državnih subvencija. Objavljene su upute koje pružaju savjete institucijama koje nude takve poticaje. 4. poseban cilj: poticanje rasprave i osiguravanja važnosti pronalazaka opservatorija putem razgovora i jačanjem odnosa s ciljanim skupinama i korisnicima OSHA EU-a organizirala je radionicu o kancerogenim tvarima i profesionalnom raku u kojoj je sažela naše trenutačno znanje o važnim izlaganjima, uzrocima i okolnostima bolesti raka povezane s radom. Agencija je zajedno s Europskim vijećem za sigurnost prometa organizirala događaj podizanja svijesti o temama OSH-a u sektoru cestovnog prometa, s posebnim naglaskom na sudjelovanju radnika u inicijativama OSH-a. Agencija je kao dio tekućeg projekta o „usmjeravanju” OSH-a u obrazovanje, objavila brošure i nizove studija slučaja o dobroj praksi izobrazbe predavača u OSH-u te u provođenju obrazovanja o rizicima. Agencija je također sudjelovala u brojnim sastancima i radionicama, uključujući onu koju je organizirala Svjetska zdravstvena organizacija i onu Europske mreže za obrazovanje i osposobljavanje iz zaštite na radu i zaštite zdravlja. Agencija se svojim Twitter računom koristi za promoviranje aktivnosti putem društvenih medija i trenutačno ima otprilike 6 000 sljedbenika. 5. poseban cilj: pomaže donositeljima politika i davateljima informacija OSH-a u pružanju bolje potpore poduzećima putem provođenja anketa za prikupljanje podataka u stvarnom vremenu o OSH-ovu upravljanju i ključnim OSH-ovim rizicima u nastajanju Objavljena su četiri izvješća u 2012. godini o sekundarnim analizama temeljenima na Agencijinu Europskom istraživanju poduzeća o novim rizicima i rizicima (ESENER-u) iz 2009. godine: „Upravljanje profesionalnim zdravljem i sigurnosti i zdravljem na radu”, „Predstavljanje radnika i savjetovanja o zdravlju i sigurnosti”, „Faktori povezani s djelotvornim upravljanjem psihosocijalnih rizika na radu”„Pokretači i prepreke upravljanja za upravljanje psihosocijalnim rizicima u europskim poduzećima: istraživanje pokretača, prepreka i potreba”. Osim toga, objavljen je kratak sadržaj izvješća koji ukratko prikazuje glavne pronalasku tih četiriju istraživanja: „Razumijevanje upravljanja sigurnosti i zdravlja na radnom mjestu, psihosocijalnih rizika i sudjelovanja radnika putem Europskog istraživanja poduzeća o novim rizicima i rizicima u nastajanju (ESENER-a)”. Retroaktivna procjena ESENER-a objavljena je u prosincu 2012. godine te je općenito potvrdila pristup te ustanovila neke točke koje se trebaju poboljšati u budućim izdanjima. Izvješće je predstavljeno Savjetodavnoj skupini za prevenciju i istraživanje (PRAG). 6. poseban cilj: traženje trenutačnog konsenzusa o prioritetima istraživanja u OSH-u te poticanje nacionalnih istraživačkih instituta OSH-a da odrede zajedničke prioritete, razmjene iskustva, kao i poticanje uključivanja OSH-ovih zahtjeva u programe istraživanja Agencija je Tematskom centru Agencije krajem rujna 2012. godine podnijela završni nacrt OSH-ovih prioriteta istraživanja u EU-u za razdoblje od 2013. do 2020. godine. INFORMACIJE O RANOM OKRUŽENJU: DIJELJENJE ZNANJA O DOBRIM PRAKSAMA NA RAZINI RADNOG MJESTA 1. poseban cilj: razvijanje korisnih, praktičnih i kvalitetnih informacijskih proizvoda za potporu Kampanjama za zdrava radna mjesta Razvijeno je otprilike 20 proizvoda za početak kampanje „Raditi zajedno na prevenciji rizika” za razdoblje 2012. – 2013., među njima i priručnik kampanje, subrendirani proizvodi s europskim socijalnim partnerima, studije slučaja i internetske stranice. 2. poseban cilj: jačanje mjere prevencije putem pružanja korisnih i praktičnih informacije dobre prakse o prioritetnim sektorima i temama Izrađeni su pregledi literature o motivaciji poslodavaca i radnika za promicanje zdravog radnog mjesta (WHP), zajedno s trima „e-činjenicama” o duhanu (za zaposlenike, pušače i nepušače), koje se promicalo u manjoj kampanji o Svjetskom danu nepušenja. Objavljenje su daljnje „e-činjenice” o ravnoteži između poslovnog i privatnog života, promicanju zdravlja mladih radnika i o promicanju mentalnog zdravlja. OSHA EU-a sudjelovala je na zajedničkom sastanku o uvođenju OSH-a u obrazovanje, zajedno s Međunarodnom organizacijom rada (ILO) i Nacionalnim institutom za profesionalno zdravlje i sigurnost (NIOSH) u Torinu, gdje su predstavljeni obrazovni materijali NAPO-a. 3. poseban cilj: podupire preventivne mjere putem osiguravanja stalne važnosti postojećih informacijskih proizvoda Ažurirane su informacije o REACH-ovu i CLP-ovu višejezičnom odjelu na internetskima stranicama Agencije kako bi se privukla pozornost na izmjene zakonodavstva o kemikalijama EU-a, s posebnim naglaskom na probleme na radnom mjestu. To je ostvareno u kontekstu male kampanje koja uključuje sektorske organizacije, socijalne partnere, povezane usluge Komisije, nacionalne donositelje politika i nacionalne REACH-ove službe za pomoć. Rad OSHA-e EU-a o opasnim tvarima, uključujući informacije koje se odnose na MSP-ove, predstavljen je na sastanku skupine CLIC Chemex i sastanku radnog programa Američkog vijeća za znanost i zdravlje o kemikalijama. 4. poseban cilj: poboljšanje provedbe kvalitete procjene rizika mikro i malih poduzeća (1 – 49 zaposlenika) putem podizanja svijesti o potrebi za provođenjem procjena rizika i načina te provedbe Agencija je dodatno razvila Online interaktivni alat za procjenu rizika (OiRA) na razini EU-a i država članica. Osnovni razvoj softvera dovršen je 2012. godine te je imao ograničen broj novih funkcija budući da je razvijen kako bi bolje zadovoljio potrebe partera OiRA -a. Nakon ispitivanja upotrebljivosti pokrenuti su novi razvoji za poboljšanje jednostavne upotrebe alata. Agencija je bila vrlo aktivna u promociji i razvoju zajednice OiRA -e s obzirom na to da su alati široko prihvaćeni na nacionalnoj razini i putem sektorskog socijalnog dijaloga odbora na razini EU-a. Umrežavanje i koordinacija Daljnji razvoj središnje mreže, Uprave Agencije i suradnje s europskim i međunarodnim organizacijama. Izgradnja institucionalnih kapaciteta u državama kandidatkinjama i potencijalnim državama kandidatkinjama (namijenjena sredstva). Programiranje i koordinacija procjenjivanja.